**САЙЖРУУЛСАН ТҮЛШ ХЭРЭГЛЭЭНД НЭВТРҮҮЛЭХ ТУРШИЛТЫН АЖЛЫН СУУРЬ СУДАЛГААНЫ ТАЙЛАН**

Сайжруулсан түлш хэрэглээнд нэвтрүүлэх туршилтын ажлын суурь судалгааг Сүхбаатар дүүргийн 12 дугаар хорооны нийт 50 өрхөөс 2014 оны 2 дугаар сарын 17 ны өдөр авлаа. Судалгаанд нийт 50 өрх хамруулснаас Байшинд амьдардаг 29, Монгол гэрт амьдардаг 21 айлыг хамрууллаа. Судалгааны дүнг нэгтгэж график байдлаар харууллаа.

**/график1/**

График 1-ээс харахад судалгаанд хамрагдсан нийт 50 өрхөөс 25 /50%/ өрх “Өлзий” зуух, 16 /32 %/өрх “Дөл” зуух хэрэглэж, тус тус 4 /8%/, 4 /8%/өрхүүд ньхас болон илч зуухыгхэрэглэж үлдсэн 1 /2%/ айл векас зуухыг хэрэглэж байна.

**/график2/**

Графикаас 2-оос харахад судалгаанд хамрагдсан 50 өрхөөс 21 /42%/ өрх гэрт амьдардаг бөгөөд 2 давхар бүрээстэй 11/52 %/ өрх, 8 /38%/ өрх 3 давхар бүрээстэй, үлдсэн 10% буюу 2 өрх дан бүрээстэй байна. Үлдсэн 29 өрх байшинд амьдардаг.

**/график 3/**

Судалгаанд хамрагдсан 50 өрхөөс 29 өрх нь байшинд амьдардаг. Үүнээс 12 /42%/ өрх 20-36м2 , 9 /31%/өрх 36-40м2, 5 /17%/ өрх 40-60м2, 3 /10%/ өрх нь 60-100м2 хэмжээтэй байшинд амьдарч байна.

**/график 4/**

Судалгаанд хамрагдсан 50/38%/өрхөөс 19 өрх 1 жил хүртэл, мөн 24% буюу 12 өрх 1-2 жил, үлдсэн 19 /38%/ өрх 2-3 жил хэрэглэж байгаа нь доорх графикаас харагдаж байна.

**/график 5/**

Нийт судалгаанд хамрагдсан 50 өрхийн 29 /58%/ өрх Багануурын уурхайн нүүрсийг, 20 /40%/ өрх Налайхын уурхайн нүүрсийг хэрэглэж, үлдсэн 1 /2%/айл эдгээр уурхайн нүүрсээс өөр орд хэрэглэдэг гэжээ. Судалгаанд хамрагдсан 50 өрхөөс Алаг толгой, Шарын голын уурхайн нүүрсийг хэрэглэдэг өрх байхгүй байна.

 **/график 6// график 7/**

Нэг удаагийн галлагаагаар Монгол гэрт амьдардаг нийт 21 өрхөөс 20 /95%/ өрх “5-7” кг нүүрс, 1 /5%/айл “8-10” кг нүүрс хэрэглэж байна.

Байшинд амьдардаг 29 өрхийн 15 /52%/ өрх “5-7” кг нүүрс, 8 /28%/ өрх “11-15” кг нүүрс хэрэглэж байна. Үлдсэн 5 /17%/ өрх “8-10” кг нүүрс, 1 /3%/айл “16-20” кг нүүрсийг хэрэглэж байна.

**/график 8/**

Судалгаанд хамрагдсан 33 /66%/ өрх галлах бүрдээ мод хэрэглэж үлдсэн 17 /34%/ өрх цогон дээрээ шууд нүүрсээ хийж галлаж байна.

**/график 9/**

Нэг удаагийн галлагаагаар судалгаанд хамрагдсан нийт 50 өрхөөс 17 /34%/ өрх 500гр-аас бага, 23 /46%/ өрх 500гр-700гр, 4 /8%/ өрх 800гр-1000гр хүртлэх мод хэрэглэж үлдсэн 1 /2%/ айл 1600гр-2000гр мод хэрэглэдэг гэсэн судалгаа гарсан байна.

**/график 10/**

Сайжруулсан зуухыг хэрэглэснээр түлшний хэмнэлт гарсан 34 /68%/ өрх, онцын ялгаагүй гэсэн 14 /28%/ өрх, хэмнэлт огт гараагүй гэсэн 2 /4%/ өрх байна.

**/график 11/**

Судалгаанд хамрагдсан 50 өрхйин ихэнхи нь буюу 41 /82%/ өрх сайжруулсан зуухыг галлахад ямар нэгэн хүндрэл гардаггүй. Харин үлдсэн 9 /18%/ өрх ямарваа нэг шалтгаанаар хүндрэл байдаг гэжээ.

**/график 12/**

Графикаас харахад судалгаанд хамрагдсан өрхүүдийн 17 /34%/ өрх нүүрсээ бөөндөж, 16 /32%/ өрх жижиглэнгээр, 11 /22%/ өрх долоо хоногоор, үлдсэн 6 /12%/ өрх шуудайгаар авдаг байна.

**/график 13/**

Судалгаанд хамрагдсан 50 өрхөөс дийлэнх 36 /72%/ өрх жилд 2тн-4тн нүүрс зарцуулж, 10 /20%/ өрх 5тн-7тн нүүрс, 2 /4%/ өрх 8тн-10тн нүүрс, дахин 2 /4%/ өрх эдгээрээс их болон бага хэмжээтэй нүүрс хэрэглэдэг буюу бусад гэсэн үзүүлэлттэй байна.

**/график 14/**

Судалгаанд хамрагдсан 50 өрхөөс 13 /26%/ өрх 150.000-200.000 төгрөг, 19 /38%/ өрх 200.000-350.000 төгрөг, 9 /18%/ өрх 350.000-400.000 төгрөг зарцуулдаг. Үлдсэн 9 /18%/ өрх400.000 төгрөгөөс их мөнгөндүнг зарцуулдаг байна.

**/график 15/**

Судалгаанд хамрагдсан өрхийн 21 /42%/ өрх 80.000-100.000 төгрөг, 13 /26%/ өрх 100.000-150.000 төгрөг, 5 /10%/ өрх 150.000-200.000 төгрөгийг зарцуулж үлдсэн 11 /22%/ өрх 200.000төгрөгөөс дээш мөнгөн дүнг зарцуулдаг байна.

**/график 16/**

Түүхий нүүрс хэрэглэснээр хамгын их хүндрэлтэй асуудал бол 34 /68%/ өрх хөө тортог их, 7 /14%/ өрх нунтаг, 4 /8%/ өрх хэт том, 2 /4%/ өрх чулуужилт ихтэй гэсэн байна. Мөн адил 2 /4%/ өрх илч муу гэж үлдсэн 1 айл буюу 2% нь хурдан шатдаг гэсэн судалгаа гарчээ.

**/график 17/**

Түүхий нүүрс хэрэглэснээр орчинд хэрхэн нөлөөлдөг вэ? Гэсэн асуултанд судалгаанд хамрагдсан 50 өрхийн дийлэнх 15 /30%/ өрх эвгүй үнэртэй, удаах 13 /26%/ өрх үнс тоосжилт ихтэй, 7 /14%/ өрх орчинд бохирдол ихээр үүсэгдэг гэсэн бөгөөд мөн адил 7 /14%/ өрх хүний эрүүл мэндэд сөрөг нөлөөтэй, үлдсэн 8 /16%/ өрх байгаль орчинд сөрөг нөлөө үзүүлдэг гэсэн байна.

**Товч мэдээлэл:**

**Хэрэглэж буй зуухны төрөл**-Дээрх айлуудын 25 буюу /50% нь “Өлзий” зууххэрэглэдэг. **Галлагааны зарчим**- 33 /66%/ өрх галлах бүрдээ мод хэрэглэдэг.**Нэг удаагийн галлагааны хэрэглэх нүүрс**-70% нь “5-7” кг нүүрс хэрэглэдэг.**Жилд зарцуулдаг нүүрсний хэмжээ**-36 /72%/ өрх жилд “2-4”тн нүүрс хэрэглэдэг.**Нүүрсээ худалдан авах хэлбэр**- 17 /34%/ өрх нүүрсээ бөөндөж авдаг, 16 /32%/ өрх жижиглэнгээр авдаг.**Гэрийн дулаалга**-11 /52 %/ өрх нь 2 давхар дулаалгатай байна.**Байшингийн хэмжээ**- 12/42%/ өрх 20-36м2, 9/31%/ өрх 36-40м2, байшинд амьдарч байна. **Жилд нүүрсэнд зарцуулдаг зардал**-19 /38%/ өрх 200.000-350.000 төгрөг, 13 /26%/ өрх 150.000-200.000 төгрөг. **Сайжруулсан зуухыг хэрэглэснээр гарсан түлшний хэмнэлт**- 34 /68%/ өрх түлшний хэмнэлт гарсан.

**Дүгнэлт:**

Сайжруулсан түлш хэрэглээнд нэвтрүүлэх туршилтын ажлын суурь судалгааг Сүхбаатар дүүргийн 12 дугаар хорооны нийт 50 өрхөөс 2014 оны 2 дугаар сарын 17 ны өдөр авлаа. Судалгаанд Байшинд амьдардаг 29, Монгол гэрт амьдардаг 21 айлхамрагдсан. Монгол гэрт амьдардаг 21 өрхөөс 2 давхар бүрээстэй 11 /52 %/ өрх, 3 давхар бүрээстэй 8 /38%/ өрх, үлдсэн 10% буюу 2 өрх дан бүрээстэй байгаа бөгөөд 11 /52 %/ өрх нь 2 давхар дулаалгатай байна. Байшинд амьдардаг 29 өрх ийн 12/42%/ өрх 20-36м2, 9/31%/ өрх 36-40м2, 5 /17%/ өрх 40-60м2, лдсэн 3 /10%/ өрх нь 60-100м2 хэмжээтэй байшинд амьдарч байна.

Дээрх айлуудын 25 буюу /50% нь “Өлзий” зуух, 16 /32 %/өрх “Дөл” зуух хэрэглэж, тус тус 4 /8%/, 4 /8%/өрхүүд **“**Хас” болон “Илч” зуухыг**,** үлдсэн 1 /2%/ айл “Векас” зуухыг хэрэглэж байна.

Судалгаанд хамрагдсан өрхүүд нэг удаагийн галлагаагаар Монгол гэрт амьдардаг 21 өрхийн 20 /95%/ өрх “5-7” кг нүүрс, 1 /5%/ өрх “8-10” кг нүүрс хэрэглэдэг, байшинд амьдардаг 29 өрхийн 15 /52%/ өрх “5-7” кг нүүрс, 8 /28%/ өрх “11-15” кг нүүрс хэрэглэж байна. Үлдсэн 5 /17%/ өрх “8-10” кг нүүрс, 1 /3%/ айл “16-20” кг нүүрс хэрэглэдэг байна. Дүгэлтээс харахад нэг удаагийн галлагаар нийт өрхийн 70% нь “5-7” кг нүүрс хэрэглэдэг, бөгөөд 33 /66%/ өрх галлах бүрдээ мод хэрэглэдэг буюу үндсэн галлагаагаар галаа асаадаг харин 17 /34%/ өрх цогон дээрээ шууд нүүрсээ хийж галлаж байна.

Нийт өрхийн 17 /34%/ өрх нүүрсээ бөөндөж авдаг, 16 /32%/ өрх жижиглэнгээр авдаг, 11 /22%/ өрх долоо хоногоор авдаг, үлдсэн 6 /12%/ өрх шуудайгаар авдаг бөгөөд ихэнх буюу 36 /72%/ өрх жилд “2-4”тн нүүрс хэрэглэдэг, 10 /20%/ өрх “5-7”тн нүүрс хэрэглэдэг, 2 /4%/ өрх “8-10”тн нүүрс хэрэглэдэг, үлдсэн 2 /4%/ өрх нь бусад гэсэн хариултыг сонгожээ.Судалгаанд хамрагдсан нийт 50 өрхийн 29 /58%/ өрх “Нүүрс хөтөлөр”-н буюу Багануурын уурхайн нүүрсийг, 20 /40%/ өрх Налайхын уурхайн нүүрсийг хэрэглэдэг, үлдсэн 1 /2%/ айл өөр бусад уурхайн нүүрсийг хэрэглэдэг байна.

Сайжруулсан зуухыг хэрэглэснээр түлшний хэмнэлт гарсан 34 /68%/ өрх, онцын ялгаа гараагүй 14 /28%/ өрх, хэмнэлт огт гараагүй 2 /4%/ гэсэн хариултыг сонгосон, Мөн ихэнхи нь буюу 41 /82%/ өрх сайжруулсан зуухыг галлахад ямар нэгэн хүндрэл гардаггүй, харин үлдсэн 9 /18%/ өрх хүндрэл байдаг гэж хариулжээ.

Түүхий нүүрс хэрэглэснээр хамгийн их хүндрэлтэй асуудал бол 34 /68%/ өрх хөө тортог их, 7 /14%/ өрх нунтаг, 4 /8%/ өрх хэт том, 2 /4%/ өрх чулуужилт ихтэй, 2 /4%/ өрх илч муу гэж үлдсэн 1 айл буюу 2% нь хурдан шатдаг гэсэн судалгаа гарчээ.

Түүхий нүүрс хэрэглэснээр орчинд хэрхэн нөлөөлдөг вэ? Гэсэн асуултанд судалгаанд хамрагдсан 50 өрхийн дийлэнх 15 /30%/ өрх эвгүй үнэртэй, удаах 13 /26%/ өрх үнс тоосжилт ихтэй, 7 /14%/ өрх орчинд бохирдол ихээр үүсэгдэг гэсэн бөгөөд мөн адил 7 /14%/ өрх хүний эрүүл мэндэд сөрөг нөлөөтэй, үлдсэн 8 /16%/ өрх байгаль орчинд сөрөг нөлөө үзүүлдэг гэсэн байна.

Судалгаанд хамрагдсан нийт 50 өрхийн 19 /38%/ өрх 200.000-350.000 төгрөг, 13 /26%/ өрх 150.000-200.000 төгрөг, 9/18%/ өрх350.000-400.000 төгрөг зарцуулдаг. Үлдсэн 9 /18%/ өрх400.000 төгрөгөөс илүү үнээр нүүрсээ авдаг байна.

**САЙЖРУУЛСАН ТҮЛШНИЙ ХЭРЭГЛЭЭНИЙ ТУРШИЛТЫН АЖИЛД ХАМРАГДСАН ӨРХИЙН СУДАЛГААНЫ ҮР ДҮНГ ТОДОРХОЙЛОХ СЭТГЭЛ ХАНАМЖИЙН СУДАЛГАА**

Нийслэлийн Агаарын чанарын алба нь Агаарын бохирдлыг бууруулах Үндэсний хорооны 2014 оны 02 дугаар сарын 03-ны өдрийн 01 дүгээр тогтоолын 4-т заасны дагуу сайжруулсан түлшний хэрэглээний судалгааг Сүхбаатар дүүргийн 12 дугаар хорооны сайжруулсан зуухтай 50 өрхөд “Шарын гол энерго”ХХК болон “Баялаг Эрдэнэ цом” ХХК-иудын нийт 16 тн сайжруулсан түлшийг өгч 2014 оны 02 дугаар сарын 17-ны өдрөөс 23-ны өдрийг хүртэл 7 хоногийн турш хэрэглүүлэн үр дүнг тодорхойлох сэтгэл ханамжийн судалгааг авч нэгтгэлээ.

“Шарын гол энерго” ХХК-ын түлшийг хэрэглэсэн 28 өрх сайжруулсан түлшний талаар эерэг хандлагатай байсан бол “Баялаг Эрдэнэ цом” ХХК-ын түлшийг хэрэглэсэн 22 өрхийн хувьд сөрөг хандлагатай байлаа.

“Шарын гол энерго”ХХК-ийн сайжруулсан түлш

 “Шарын гол Энерго”ХХК-ийн түлшийг хэрэглэсэн 28 өрхийн санал асуулгын дүнгээс харахад уг сайжруулсан түлш нь хэрэглэхэд ямар нэгэн хүндрэлгүй, түүхий нүүрстэй харьцуулахад утаа, хөө тортог бага ялгаруулдаг, түлшний хэрэглээ бага хэмжээгээр буурах бөгөөд үлдэх үнсний хэмжээ багасна гэж үзсэн. Дутагдалтай тал нь асахдаа удаан, шатаж эхлэхдээ кабель, хаймар шатаж байгаа юм шиг үнэр гардаг.

Судалгаанд хамрагдсан өрхүүдийн 22 нь гэрийн зуухтай , 3 нь байшингийн ханан зуухтай ,3 нь усан халаалтын зуухтай байсан.

Судалгааг нийт 16 асуултын дагуу авсан бөгөөд хариултыг графикаар харуулав.

Судалгаанд оролцсон ихэнх өрхүүд “Шарын гол энерго” ХХК-ийн сайжруулсан түлшийг хэрэглэхэд тохиромжтой байна гэж хариулсан байна.

Сайжруулсан түлшээр гал асаах нь хялбар, түүхий нүүрстэй харьцуулахад утаа, хөө тортог бага ялгаруулж байна.

Сайжруулсан түлш хэрэглэснээр түлшний хэрэглээ бага зэрэг буурах ба гал асаахад зарцуулах модны хэмжээ багасахааргүй байна.

 Сайжруулсан түлшийг хэрэглэх нь тохиромжтой байгаа ч түүхий нүүрстэй харьцуулахад асахдаа удаан байна.

 Шатаж дуусах хугацаа нь түүхий нүүрснээс бага зэрэг удаан байгаа ба үлдэх үнсний хэмжээ түүхий нүүрстэй харьцуулахад бага байна.

Сайжруулсан түлш хэрэглэснээр ялгарах үнс нь нунтаг , элсэрхүү хүнд, саарал, хар саарал өнгөтэй байсан. Энэхүү түлшийг өдөрт 2-5 удаа 10-50кг түлш хэрэглэж байна.

Санал асуулгад ороцсон иргэд энэхүү түлшийг хэрэглэхэд тохиромжтой , цаашид хэрэглэх сонирхолтой байгаагаа илэрхийлсэн ба бөөнөөр авах саналтай байна.

 Үнийн хувьд 1тонн сайжруулсан түлш 80,0-0-100,0 мянган төгрөг байвал хэрэглэх боломжтой гэж үзсэн.

“Баялаг Эрдэнэ цом” ХХК-ийн сайжруулсан түлш

“Баялаг Эрдэнэ цом” ХХК-ны сайжруулсан түлшийг хэрэглэсэн 22 өрхөөс 9 өрх нь энэхүү түлшийг түлэхэд 1-2 цагийн дотор шатаж дуусдаг бөгөөд гэрийг дулаацуулахгүй, ямар нэгэн цавууны хиншүү маягийн хурц үнэр гаргаж байна. Илч муу, үнс их гарна, мөн үнс нь их халуун нурамтай гарч байгаа учир гал гарч болзошгүй. Налайхын 10 кг нүүрс 12-16 цаг, энэхүү сайжруулсан түлш 40-45 кг нь 14-16 цаг дулаанаа барьж дээр нь үнс, үнэр их гарч байгаа тул цаашид түлэх боломжгүй гэсэн шалтгаанаар судалгааны 3 дахь хоногоос эхлэн уг түлшийг хэрэглэхээс татгалзсан.

Санал асуулгын дүнгээс харахад “Баялаг Эрдэнэ цом” ХХК-ны сайжруулсан түлш хэрэглэхэд тохиромжгүй, шахалт муу, шатаж эхлэхээрээ бутарч дутуу шатан үнстэй хамт хаягддаг, үнс маш их, илч муу, дулаанаа барьдаггүй, үнс нь цогтой нурам ихтэй учраас гал гарах аюултай, үнс нь хэтэрхий нунтаг хар саарал өнгөтэй, улаан нурам чигээрээ гарч байна. Хэрэглээний хувьд түүхий нүүрснээс их хэрэглэгдэх бөгөөд өвлийн хүйтэнд сууцыг халааж чадахгүй гэж үзсэн байна.

Сайжруулсан зууханд сайжруулсан түлш хэрэглэх нь тохиромжгүй яагаад гэвэл илч муу, үнс их гарч, хурдан шатдаг, дулаанаа барихгүй, шатаж дуусалгүйгээр нурам нь доошоо унадаг бөгөөд нүүрснээс илүү байж чадахгүй байна.

Сайжруулсан түлшээр гал асаах нь түүхий нүүрснээс хялбар байж чадахгүй байна. Энэхүү түлш нь нүүрстэй харьцуулахад утаа, хөө тортог их ялгаруулж байна.

Сайжруулсан түлш хэрэглэснээр түлшний хэрэглээ багасахгүй байгаа бөгөөд гал асаахад зарцуулах модны хэмжээ түүхий нүүрстэй харьцуулахад буурахгүй байна.

Сайжруулсан түлш хэрэглэхэд тохиромжгүй бөгөөд нүүрстэй харьцуулахад дутагдалтай тал нь асахдаа удаан, шаталт муу, үнс, утаа их гардаг, илч муутай байна.

Сайжруулсан түлшний шатаж дуусах хугацаа түүхий нүүрстэй харьцуулахад хурдан шатдаг бөгөөд үлдэх үнсний хэмжээ түүхий нүүрснээс их байна.

Сайжруулсан түлшний үнс нунтаг хар саарал өнгөтэй, нурам чигээрээ гарч байна. Энэхүү түлшийг өдөрт 3-4 удаа 30-50 кг түлж байна.

Санал асуулгад оролцсон иргэд энэхүү түлшийг цаашид хэрэглэх сонирхол байхгүй байгаа бөгөөд хэрэглээнд нэвтэрсэн тохиолдолд 90% нь жижиглэнгээр худалдаж авна гэсэн байна.

Нийт санал асуулгад оролцсон иргэдийн 62% нь энэхүү түлшийг худалдан авах сонирхолгүй байгаа бөгөөд худалдан авах тохиолдолд 38% нь багануурын нүүрсний үнээс бага үнээр авна гэсэн байна.

Сайжруулсан түлшийг хэрэглэхэд илч муу, үнс их гардаг, хурдан шатдаг, хөө тортог ихтэй, дутуу шатдаг, өдөрт олон удаа галладаг, хүйтэнд хэрэглэхэд тохиромжгүй, дулаанаа барьдаггүй зэрэг шалтгааныг дурьдсан.